Άννα Κόβεντρι, κόμισσα του Κόβεντρι

Η Ανν Κόβεντρυ, κόμισσα του Κόβεντρυ (22 Ιουλίου 1673 - 14 Φεβρουαρίου 1763) διάσημη Βρετανή συγγραφέας και ευγενής ήταν τρίτη και μικρότερη κόρη του Χένρυ Σόμερσετ, 1ου δούκα του Μπώφορ και της Μαίρυ Κάπελλ, κηπουρού και βοτανολόγου.Mosley, Charles, ed. (2003). Burke's Peerage, Baronetage & Knighthood (107 ed.). Burke's Peerage & Gentry. p. 929Major, Emma. "Coventry [née Somerset], Anne, countess of Coventry (1673–1763), religious writer". Oxford Dictionary of National Biography (online ed.). Oxford University Press. Ο πατέρας της έγινε ο πρώτος δούκας του Μπώφορ (1682).Burke 2003, p. 302 Η μητέρα της ήταν κόρη του πρώτου βαρόνου των Κάπελλ του Χάντχαμ και χήρα του Χένρυ Σέυμουρ, λόρδου Μπώσαμ (1626 - 1654) γιου του δούκα του Σόμερσετ. Ο Γουίλιαμ Σέυμουρ, 3ος δούκας του Σόμερσετ (1652 - 1675) και η Ελισάβετ Μπρους, κόμισσα του Έιλσμπερυ (πέθανε το 1697) ήταν ετεροθαλή αδέλφια της Άννας από τον πρώτο γάμο της μητέρας της.Burke 2003, p. 3680

Επιστήμες και τέχνες

Η Λαίδη Κόβεντρυ ήταν γνωστή για την καλοσύνη, την ευγένεια της και το ενδιαφέρον που έδειξε στην εκπαίδευση των γυναικών. Βοήθησε την Μαίρυ Άστελλ (1666 - 1731) να ιδρύσει την Φιλανθρωπική Σχολή Κορασίδων στην Τσέλσι (1709) σε συνεργασία με την Εταιρεία Προώθησης της Χριστιανικής Γνώσης. Έγινε στενή φίλη με την φεμινίστρια Μαίρυ Άστελλ με την οποία είχε πολλά κοινά ενδιαφέρονται, υπάρχουν πολλές υποψίες για Ιακωβίστικες δραστηριότητες με την Μαίρυ Άστελλ και την μεγαλύτερη αδελφή της Μαίρυ Μπάτλερ, δούκισσα του Όρμοντ, αλλά δεν κατηγορήθηκαν ποτέ δημόσια. Η Ανν στην διαθήκη της επιβεβαίωσε το ισχυρό ενδιαφέρον που είχε για την εκκλησία της Αγγλίας. Δημοσιεύτηκε το βιβλίο της Η Δίκαιη Τιμητική Ανν σχετικά με τα ενδιαφέροντα και τους προβληματισμούς της, το βιβλίο της αναδημοσιεύτηκε το 1727. Οι σύγχρονοι ιστορικοί τονίζουν ότι ήταν πολύ ευσεβής, μελετηρή και "φανατική συλλέκτρια βιβλίων" που κρατούσε στην βιβλιοθήκη της.

Η Ανν Κόβεντρυ βρέθηκε ανάμεσα στις καταγραφές του συλλέκτη Τζορτζ Μπάλλαρντ (1706 - 1755) στο έργο του "Σοβαρές κυρίες της Μεγάλης Βρετανίας" (1752), στο έργο του υμνεί τις ικανότητες και το ενδιαφέρον των προσώπων για τις επιστήμες και τις τέχνες. Στο βιβλίο υπάρχει μεγάλη συλλογή από τα έργα τους ιδιαίτερα από τις κωμωδίες της εποχής. Η Έμμα Μέιτζορ στο "Βιογραφικό Λεξικό της Οξφόρδης" σημειώνει "έβλεπε τα γεγονότα με εκλεπτυσμένη άποψη και ακολουθούσε την μόδα, η ευχαρίστηση της στην ζωή την οδήγησε να πλησιάσει την Άστελλ και να μοιραστεί μαζί της την δόξα".

Οικογένεια

Σε ηλικία 17 ετών (1691) η Ανν Κόβεντρυ παντρεύτηκε τον Τόμας Κόβεντρυ, 2ο κόμη του Κόβεντρυ, και της ίδια χρονιά την ζωγράφισε ο Γκόντφρυ Νέλλερ (1646 - 1723).
Ο Λόρδος Κόβεντρυ πέθανε το 1710 αφήνοντας στην Ανν σημαντικά χρέη που αποπλήρωσε πολλά χρόνια μετά τον θάνατο του. Το μοναδικό τους παιδί που πέθανε αμέσως μετά τον πατέρα του ήταν :Mosley, Charles, ed. (2003). Burke's Peerage, Baronetage & Knighthood (107 ed.). Burke's Peerage & Gentry. p. 929.

Τόμας Κόβεντρυ, 3ος κόμης του Κόβεντρυ (7 Απριλίου 1702- Κολλέγιο Ήτον 28 Ιανουαρίου 1712)

Η κόμισσα δεν ξαναπαντρεύτηκε, πέθανε υπέργηρη στο εξοχικό της σπίτι στο Ουόρικσιρ.

Παραπομπές

Πηγές

Major, Emma. "Coventry [née Somerset], Anne, countess of Coventry (1673–1763), religious writer".
Mosley, Charles, ed. (2003). Burke's Peerage, Baronetage & Knighthood (107 ed.). Burke's Peerage & Gentry.

Εξωτερικοί σύνδεσμοι
Λαίδη Άννα Σόμερσετ 

Κατηγορία:Βρετανοί συγγραφείς
Κατηγορία:Αγγλίδες κόμισσες